
Eiu ghitarra tralasciata
Nant’à u muru appiccata
Oghje mi vogliu lagnà
E dumane chì ne serà 
sola sola, ùn possu stà
Senza musica, senza sunà, senza sunà
 
Mi ricordu certe sere 
E serinate sincere
D’un amore infiaratu
A zitella spasimava
Da la voce di l’amatu
Chì cantava à più pudè, à più pudè, à più pudè
       Ripigliu
Forse un ghjornu venerà
Una manu mi frisgerà
Le mo corde da trimà
Nascerà un altru amore
Da pizzicà ne lu core
Lu mo legnu lacrimà
Ripigliu
In la casa di l’amore
Seraghju eiu lu tesoru
Da musicà la so vita
Nasceranu le canzone 
Fiurisceranu li cori
D’una lea infinita…
In la casa di l’amore
Seraghju eiu lu tesoru
Da musicà la so vita
Nasceranu le canzone 
Fiurisceranu li cori
D’una lea infinita…

